Ympäristötukijärjestelmän valmisteluryhmä

Asettaminen	
	Maa- ja metsätalousministeriö on tänään asettanut työryhmän valmistelemaan ehdotusta Manner-Suomen ympäristötukijärjestelmäksi vuosille 2007 - 2013..	

Toimikausi	
	1.3.2005 - 30.6.2006  	

Tausta	
	Maa- ja metsätalousministeriö on asettanut 30.12.2004 työryhmän valmistelemaan maa-seudun kehittämisen strategiaryhmän valmistelemaan kansallista strategiasuunnitelmaa maaseudun kehittämisohjelmien toimeenpanemiseksi ohjelmakaudella 2007 - 2013. Strategiaryhmän tehtävänä on kansallisen strategiasuunnitelman laatimisen lisäksi sovittaa eri valmisteluryhmissä valmistellut tukijärjestelmät Manner-Suomen maaseudun kehittämisohjelmaksi. Suomessa laaditaan kaksi maaseudun kehittämisohjelmaa: Manner-Suomen ja Ahvenanmaan maaseudun kehittämisohjelmat. Manner-Suomen maaseudun kehittämisohjelmaan sisältyvät kaikki vuonna 2005 annettavan neuvoston asetuksen Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen (komission ehdotus KOM(2004) 490 lopull.) mukaiset toimet, joita jäsenvaltio aikoo rahoituskaudella 2007 - 2013 sisällyttää ohjelmaan. Ympäristötuki on jäsenmaalle pakollinen toimenpide.	

Tehtävä	
	Maatalouden ympäristötuen valmisteluryhmän tehtävänä on laatia ehdotus Manner-Suomen maatalouden ympäristötukijärjestelmäksi vuosille 2007 - 2013 sekä ehdotus ympäristötuen seurannan ja arvioinnin järjestämisestä sekä seuranta- ja arviointi-indikaattoreista. Valmisteluryhmän ehdotuksen tulee sisältää arvio maatalousympäristön nykytilasta, ympäristötuen tavoitteista, kuvaus ehdotetuista toimenpiteistä, niiden tavoitteista ja arvioiduista vaikutuksista sekä arvio toimenpiteiden aiheuttamista kustannuksista ja tukitasoista. Lisäksi valmisteluryhmän tehtävänä on laatia ehdotus mahdollisesti käyttöön otettavista ei-tuotannollisten investointien tuesta sekä maa- ja metsätalousalueiden Natura 2000 -tuesta.

Valmisteluryhmän tulee tehdä esityksensä strategiaryhmässä valmisteltavan aikataulun mukaisesti.

Organisointi	
		Puheenjohtaja Heimo Hanhilahti, apulaisosastopäällikkö, maa- ja metsätalousministeriö 	
		Varapuheenjohtaja Tiina Malm, ylitarkastaja, maa- ja metsätalousministeriö 	
		Jäsenet:	
		Tarja Haaranen, ylitarkastaja, maa- ja metsätalousministeriö 	
		Maija Kaukonen, hallitussihteeri, maa- ja metsätalousministeriö 	
		Arja-Leena Kirvesniemi, ylitarkastaja, maa- ja metsätalousministeriö 	
		Veikko Marttila, ympäristöjohtaja, maa- ja metsätalousministeriö 	
		Tiina Pääsky, ylitarkastaja, maa- ja metsätalousministeriö 	
		Anne Vainio, ylitarkastaja, maa- ja metsätalousministeriö 	
		Kati Suihkonen, budjettineuvos, valtiovarainministeriö 	
		Heikki Latostenmaa, ympäristöneuvos, ympäristöministeriö 	
		Silja Suominen, ylitarkastaja, ympäristöministeriö 	
		Pirkko Valpasvuo-Jaatinen, ylitarkastaja, Lounais-Suomen ympäristökeskus 	
		Seppo Rekolainen, professori, Suomen ympäristökeskus 	
		Jarmo Kitula, agronomi, Uudenmaan työvoima- ja elinkeinokeskus 	
		Kauko Koikkalainen, tutkija, Maa- ja elintarviketalouden tutkimuskeskus MTT 	
		Eila Turtola, erikoistutkija, Maa- ja elintarviketalouden tutkimuskeskus MTT 	
		Markus Eerola, maanviljelijä, Maa- ja metsätaloustuottajain Keskusliitto MTK ry 	
		Riikka Knaapi, tutkija, Maa- ja metsätaloustuottajain Keskusliitto MTK ry 	
		Sari Peltonen, tuoteryhmäpäällikkö, ProAgria Maaseutukeskusten liitto ry 	
		Holger Falck, toiminnanjohtaja, Svenska Lantbruksproducenternas Centralförbund SLC 	
		Mikko Tiira, ympäristökonsultti, Järjestöjen maatalouden ympäristöryhmä Jämyrä 	
		Sihteeri Marjatta Kemppainen-Mäkelä, ylitarkastaja, maa- ja metsätalousministeriö 	
		Sihteeri Jussi Laanikari, tutkija, maa- ja metsätalousministeriö 	
		Sihteeri Sini Wallenius, ylitarkastaja, maa- ja metsätalousministeriö 	
		Sihteeri Leena-Marja Kauranne, ylitarkastaja, ympäristöministeriö 	

Kustannukset ja rahoitus	
	Työryhmän jäsenten ja sen kuulemien asiantuntijoiden matkakustannukset korvataan valtion matkustussäännön mukaisesti. Matkakustannukset korvataan momentilta 30.90.21. Kukin ministeriö, viranomainen tai asianomainen taho vastaa työryhmän työhön osallistuvan henkilöstönsä muista menoista.

	Maa- ja metsätalousministeri	Juha Korkeaoja	

	
	Hallitussihteeri	Katri Nuotio	

	
JAKELU	
	työryhmän puheenjohtaja, jäsenet ja sihteerit
kansliapäällikkö Vaittinen	

TIEDOKSI	
	maa- ja metsätalousministeriö / osastot
valtiovarainministeriö
ympäristöministeriö
Lounais-Suomen ympäristökeskus
Suomen ympäristökeskus
Uudenmaan työvoima- ja elinkeinokeskus
Maa- ja elintarviketalouden tutkimuskeskus MTT
ProAgria maaseutukeskusten liitto
Maa- ja metsätaloustuottajain Keskusliitto MTK ry
Svenska Lantbruksproducenternas Centralförbund SLC
Järjestöjen maatalouden ympäristöryhmä Jämyrä